Ir-Regolament tal-Kummissjoni (KE) Nru 210/2003
tat-3 ta’ Frar 2003
li jidderoga mir-Regolament (KE) Nru 2316/1999 li jistipola regoli dettaljati għall-applikazzjoni tar-Regolament tal-Kunsill (KE) Nru 1251/1999 rigward it-twarrib bħala riżultat tal-kondizzjonijiet avversi tat-temp f’ċerti reġjuni tal-Komunità
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KE) Nru 1251/1999 tas-17 ta’ Mejju 1999 li jistabbilixxi sistema ta’ appoġġ għall-produtturi ta’ ċerti wċuh tar-raba maħrut [1], kif l-aħħar emendat bir-Regolament (KE) Nru 1038/2001 [2], u b’mod partikolari l-Artikolu 9 tiegħu,
Billi:
(1) Eliġibbiltà għall-għajnuna taż-żona skond l-iskema ġenerali msemmija fl-Artikolu 2(3) tar-Regolament (KE) Nru 1251/1999 hi bla ħsara għal obbligazzjoni biex art tiġi mwarrba fil-ġenb.
(2) Ir-regoli dettaljati ta’ l-applikazzjoni fissati mir-Regolament tal-Kummisjsoni (KE) Nru 2316/1999 [3], kif l-aħħar emendat bir-Regolament (KE) Nru 327/2002 [4], jistipolaw li l-perjodu għat-twarrib għandu jibda mhux aktar tard mill-15 ta’ Jannar u li l-ebda produzzjoni agrikola ma tkun awtorizzata fuq l-art imwarrba.
(3) B’riżultat ta’ kondizzjonijiet avversi tat-temp il-produtturi f’reġjuni varji ta’ xi Stati Membri ma jistgħux jaħsdu nottament patata, qamħirrun u z-zokkor tagħhom u pitravi tal-għalf qabel il-15 ta’ Jannar 2003, fuq artijiet li se jkunu mwarrba fis-snin 2003/2004 tal-marketing. Taħt iċ-ċirkostanzi, u bħala miżura eċċezzjonali, fejn il-bdiewa jitolbu hekk huma għandhom jiġu awtorizzati biex jaħsdu l-uċuh tar-raba tagħhom mhux aktar tard mit-28 ta’ Frar 2003 mingħajr ma’ dan jolqot ir-rikonoxximent ta’ l-artijiet li qed jiġu mitħaddta bħala mwarrba għal kollox, iżda l-kondizzjonijiet applikabbli jridu jkunu mħarsa.
(4) Il-miżuri msemmija f’dan ir-Regolament huma skond l-opinjoni tal-Kumitat ta’ ġestjoni għaċ-ċereali,
ADOTTAT DAN IR-REGOLAMENT:
Artikolu 1
Meta produttur, ma’ l-applikazzjoni lill-awtorità lokali kompetenti ta’ l-Istati Membri konċernati, jista’ jipprova li:
- l-ħsad ma setax iseħħ qabel il-15 ta’ Jannar 2003 minħabba kondizzjonijiet avversi tat-temp jew ħruġ imdewwem,
- l-ħasda ġiet magħmulha mhux aktar tard mit-28 ta’ Frar 2003,
- il-kondizzjonijiet l-oħra kollha li japplikaw biex tiġi mwarrba l-art ġew imħarsa,
l-artijiet li qed jiġu mitħaddta għandhom jiġu konsidrati, minkejja l-Artikolu 19(2) u (3) tar-Regolament (KE) Nru 2316/1999, kif imwarrbin kompletament għas-snin 2003/04 ta’ marketing.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Gurnal Uffiċjali ta’ l-Unjoni Ewropea.
Għandu jgħodd mil-15 ta’ Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta’ Frar 2003.